เชิญตั้งตัว
ไชโย! คลอดออกมาแว้วววว
27 ต.ค. 2555

ไชโย! คลอดออกมาแว้วววว
เมื่อวันที่ 25 ต.ค. 2555 ราชกิจจานุเบกษา ได้เผยแพร่ ประกาศสำนักนายกรัฐมนตรี เรื่อง กองทุนตั้งตัวได้ เพื่อเป็นแหล่งเงินทุนหมุนเวียนสำหรับนักศึกษาจากสถาบันอุดมศึกษาและสถาบันอาชีวศึกษา หรือบุคคลที่สำเร็จการศึกษามาแล้วไม่เกิน 5 ปีการศึกษา
นักศึกษาที่ศึกษาในระดับอุดมศึกษาหรือสถาบันอาชีวศึกษา ที่มีความประสงค์และมีศักยภาพในการดำเนินการเกี่ยวกับวิสาหกิจนวัตกรรมใหม่ หรือการลงทุนในเศรษฐกิจรูปแบบใหม่ สามารถกู้ยืมเพื่อการสร้างอาชีพ สร้างงาน สร้างรายได้ สร้างผู้ประกอบการรายย่อย มีโอกาสแล้ว 
ประกาศฉบับนี้ มีผลบังคับใช้ 27 ต.ค. 2555
ฮะฮ้า หลังจากนี้ไป ใครที่สนใจก็ไปเข้าคิวติดต่อสำนักงานคณะกรรมการการอุดมศึกษาที่กฎหมายบังคับให้จัดตั้ง “กองทุนตั้งตัวได้” ขึ้นมาเพื่อเป็นแหล่งเงินทุนหมุนเวียนสำหรับนักศึกษา
ตอนนี้เงินทุนประเดิมที่รัฐบาลจัดสรรให้ มี 5,000 ล้านบาทแล้ว เมื่อรวมกับส่วนวงเงินที่กระทรวงอุตสาหกรรมโยกออกมาจากการดูแลของสำนักงานส่งเสริมวิสาหกิจขนาดกลางและขนาดย่อม (สสว.) อีก 1,300 ล้านบาท ทำให้เงินกองทุนตั้งตัวได้ มีทั้งสิ้น 6,300 ล้านบาท 
สำหรับวงเงินกู้ยืมเพื่อทำแผนธุรกิจนั้น ตั้งวงเงินไว้ให้สูงลิ่ว รายละไม่เกิน 1 ล้านบาท ว้าวววว เงินมางานก็เดิน 
แว่วมาว่า หลังจากนี้ กระทรวงศึกษาฯ จะตั้งคณะกรรมการ 1 ชุด จำนวน 9 คน ประกอบด้วย ตัวแทนจากภาคธุรกิจ จำนวน 6 คน เลขาธิการคณะกรรมการการอุดมศึกษา (กกอ.) เลขาธิการคณะกรรมการการอาชีวศึกษา และตัวแทนจากกรมบัญชีกลาง รวม 3 คน ทำหน้าที่ดูแลการใช้งบประมาณและกำหนดรูปแบบดำเนินการ หลักเกณฑ์ต่างๆ ที่ใช้ในการดำเนินการ
เช่น กรอบการคัดเลือกบัณฑิตใหม่เข้ามาอบรม หลักสูตรการฝึกอบรม กรอบการใช้เงินอุดหนุน หรือกรอบการสนับสนุนต่างๆ 
ในเบื้องต้น จะเปิดรับการฝึกอบรมเฉพาะบัณฑิตเพื่อสร้างเถ้าแก่ขึ้นมา 2 หมื่นคน หลังจากนั้นจะมีการคัดเลือกผู้ที่ เจ๋งสุด เพื่อให้สร้างผลงานออกมาให้เป็นรูปธรรม
ส่วนผู้ทำหน้าที่ดูแลโอนเงินให้ และเข้าไปอบรมสร้างอาชีพให้บัณฑิตรู้จักการบริหารบัญชีการเงิน บัญชีต้นทุน คือ เอสเอ็มอีแบงก์
จุ๊ๆ อย่าเอ็ดไป เขากำลังตั้งไข่ว่าจะให้กู้กับอุตสาหกรรมเกษตรแปรรูป การแพทย์ ทันตแพทย์ อาหาร อะไรประมาณนี้แหละเป็นการนำร่อง เอ้า บรรดาบัณฑิตใหม่เชิญกู้กันได้ รัฐบาลยิ่งลักษณ์ ชินวัตร จัดให้ จัดเต็ม...ไม่กลัวหนี้สูญ...เอ้า ฮุยเลฮุย